PATVIRTINTA

 Panevėžio lopšelio-darželio „Vyturėlis“

 direktoriaus

 2021 m. spalio mėn. 21 d.

 įsakymu Nr. V1-63

**RESPUBLIKINIO IKIMOKYKLINIŲ IR PRIEŠMOKYKLINIŲ UGDYMO ĮSTAIGŲ PROJEKTO ,,ADVENTINIS VAINIKAS“**

**NUOSTATAI**

**I. BENDROSIOS NUOSTATOS**

1. Respublikinio ikimokyklinių įstaigų projekto ,,Advento vainikas“ nuostatai reglamentuoja tikslą ir uždavinius, projekto trukmę, vykdymo tvarką, baigiamąsias nuostatas.
2. Projektą organizuoja Panevėžio lopšelis-darželis ,,Vyturėlis“, adresas: Žvaigždžių g. 24, LT-37113 Panevėžys el. paštas vyturelispan@vyturelisld.lt . Projekto koordinatorė – direktorės pavaduotoja ugdymui Rasa Baltrūnienė. Projekto organizatorės - ikimokyklinio ugdymo mokytojos metodininkės: Jolanta Nebilevičienė, Aldona Žilienė ir vyr. mokytoja Laima Mikolėnienė.
3. Projekto aktualumas – Adventas yra laukimo, susikaupimo metas. Šį laikotarpį pradedame pindami Advento vainiką, uždegdami pirmąją žvakelę. Besisukdami šių dienų ritme, pamirštame ir šio, Adventinio laikotarpio reikšmes, prasmes. Pritrūksta laiko pabūti su vaikais, paaiškinti, kas yra Adventas, Advento vainikas, ką jis simbolizuoja, kaip jis gaminamas ir t.t.
4. Projekto trukmė nuo 2021-11-03 iki 2021-11-30.
5. Projekto nuostatai skelbiami Facebook socialinio tinklapio ,,Auklėtoja Auklėtojai“ (idėjos, darbeliai, pamokėlių planai) grupės failuose.

**II. TIKSLAS IR UŽDAVINIAI**

1. Tikslas – ugdyti(s) supratimą apie tikrąją Advento vainiko prasmę.
2. Uždaviniai:
* **s**kaičiuoti ir įprasminti iki Kalėdų likusias savaites;
* supažindinti vaikus suAdvento žvakių reikšmėmis;
* ugdyti kūrybiškumą, meninius gebėjimus, gaminant Advento vainiką;
* pajusti bendrystės džiaugsmą;
* plėtoti bendradarbiavimą tarp šalies ikimokyklinių įstaigų pedagogų.

**III.** **DALYVIAI**

1. Projekto dalyviai Lietuvos ikimokyklinio ir priešmokyklinio ugdymo įstaigų ugdytiniai, jų tėvai ir pedagogai.

**IV. ORGANIZAVIMO TVARKA**

 **9.** Projekto dalyviai atsiunčia užpildytas anketas iki 2021-11-10 Priedas Nr.1, el. paštu laima.mikoleniene@gmail.com

**10.** Projekto dalyviai, naudodami įvairias medžiagas, kuria Advento vainikus.

**11.** Sukuriamas koliažas iš 2-3 nuotraukų, kuriame atsispindi kūrybos procesas ir galutinis rezultatas. Koliaže užrašomas miestas, ugdymo įstaigos pavadinimas.

**12.** Koliažai bus talpinami uždaroje Facebook grupėje ,,Advento vainikas“.

**V. BAIGIAMOSIOS NUOSTATOS**

**13.** Projekto dalyviai bus apdovanoti padėkomis, bei išrašytomis pažymomis, liudijančiomis apie dalyvavimą Panevėžio miesto fotografijų projekte.

**14.** Kilus klausimams informacija teikiama : tel. 863665050 Jolanta ir tel. 861633660 Laima.

**15.** Dalyvavimas projekte reiškia dalyvių sutikimą, kad nufotografuoti kūrybiniai darbai bus viešinami, nepažeidžiant duomenų apsaugos reglamento nuostatų.

|  |
| --- |
|  |

Priedas Nr.1

**RESPUBLIKINIO IKIMOKYKLINIŲ IR PRIEŠMOKYKLINIŲ UGDYMO ĮSTAIGŲ PROJEKTO ,,ADVENTINIS VAINIKAS“**

**DALYVIO ANKETA**

|  |  |
| --- | --- |
| Ugdymo įstaigos pavadinimas |  |
| Autoriaus vardas, pavardė, amžius |  |
| Mokytojo vardas, pavardė |  |
| El. paštas |  |